Հայկ Օրդյան

Հայկ Վալտերի Օրդյան (), հայ ռեժիսոր, պրոդյուսեր։

 Կենսագրություն 
Հայկ Օրդյանը ծնվել է 1978 թվականին Երևանում, արմատները Տավուշի մարզի Այգեձոր գյուղից են։ 1996-2001 թվականներին սովորել է Խաչատուր Աբովյանի անվան հայկական պետական մանկավարժական համալսարանի կուլտուրայի ֆակուլտետում։ Ուսանողական տարիներից աշխատել է Հայաստանի հանրային հեռուստաընկերությունում, նախ՝ որպես ռեժիսորի ասիստենտ, ապա՝ ռեժիսոր։ Հետագայում եղել է հայկական երկու հեռուստաընկերությունների լրատվական ծառայությունների գլխավոր ռեժիսոր և մի շարք հեռուստահաղորդումների բեմադրող ռեժիսոր։ 2009 թվականից մինչև 2016 թվականը հանդիսացել է «Օրդֆիլմ» կինոընկերության հիմնադիր տնօրեն։ 2011 թվականից որպես բեմադրող ռեժիսոր համագործակցել է միջազգային տարբեր կինո և հեռուստաընկերությունների հետ, որտեղ նկարահանել է, հիմնականում, վավերագրական ֆիլմեր և ֆիլմաշարեր։

Մասնակցել է աշխարհահռչակ կինոռեժիսոր, դիստանցիոն մոնտաժի հեղինակ Արտավազդ Փելեշյանի «Դրոշմման ժամանակը» երկհատորյակի ստեղծմանը, որի շնորհանդեսը կայացել է Մոսկվայում և Երևանում։ Կազմակերպել է Փելեշյանի ֆիլմերի հետահայաց ցուցադրությունն ու հանդիպումը Երևանում։

2008-2016 թվականներին դասավանդել է Հայկական պետական մանկավարժական և Հայ-ռուսական (սլավոնական) համալսարաններում։ 2019 թվականից դասավանդում է Երևանի թատրոնի և կինոյի պետական ինստիտուտում։

2019 թվականից հանդիսանում է «Օրդեր ֆիլմ փրոդաքշն» կինոընկերության հիմնադիր տնօրենը։ 2021 թվականին Երևանում տեղի է ունեցել ռեժիսորի «Զուլալի» լիամետրաժ խաղարկային ֆիլմի պրեմիերան, որը հետագայում միջազգային հաջողությունների է հասել՝ արժանանալով բազմաթիվ մրցանակների։

 Անձնական կյանք 
Ունի երկու քույր Ալինան և Աիդան և երկու որդի։

 Ֆիլմագրություն 
 Ռեժիսոր 

2004 - «Ասք հայոց գինու մասին» (վավերագրական)
2004 - «Անանուն շիրիմներ» (վավերագրական)
2007 - «Ֆրունզիկ Մկրտչյան. կյանքը ժապավենի վրա» (վավերագրական)
2009 - «Կինոպոետը. Արտավազդ Փելեշյան» (վավերագրական)
2012 - «Էդուարդ Ղազարյան. հրաշագործը» (վավերագրական)
2014 - «Հոգեվարք» (խաղարկային, կարճամետրաժ)
2015 - «Ցեղասպանություն. Սկիզբ» (Ստանիսլավ Սիդորովի հետ)
2016 - «Հովազների երկրի պահապանները» (վավերագրական սերիալ)
2017 - «Հեղափոխություն Live» (վավերագրական սերիալ)
2017 - «Սա Չինաստանն է» (վավերագրական ֆիլմաշար)
2018 - «Արգենտինական ԴՆԹ» (վավերագրական ֆիլմաշար)
2018 - «Բոլիվիական ԴՆԹ» (վավերագրական ֆիլմաշար)
2019 - «Ռուսո-Լատինո. Պերու» (վավերագրական ֆիլմաշար) 
2021 - «Զուլալի» (խաղարկային)
2023 - «Գեղեցիկ դադարից առաջ․ Օհան Դուրյան»

 Սցենարի հեղինակ 
 2007 - «Ֆրունզիկ Մկրտչյան. կյանքը ժապավենի վրա» (Ալինա Օրդյանի հետ)
 2009 - «Կինոպոետը. Արտավազդ Փելեշյան» (Ալինա Օրդյանի և Նաիրա Փայտյանի հետ)
 2012 - «Էդուարդ Ղազարյան. հրաշագործը»
 2014 - «Հոգեվարք»
2021 - «Զուլալի», (Աստղիկ Սիմոնյանի հետ)
2023 - «Գեղեցիկ դադարից առաջ․ Օհան Դուրյան» (վավերագրական)

 Պրոդյուսեր 
2007 - «Ֆրունզիկ Մկրտչյան. կյանքը ժապավենի վրա»
2009 - «Կինոպոետը. Արտավազդ Փելեշյան» (Գևորգ Գևորգյանի հետ)
2012 - «Էդուարդ Ղազարյան. հրաշագործը» (Հարություն Տոլանյանի հետ)
 2014 - «Հոգեվարք»
 2019 - «Մաեստրո Մանսուրյան»
 2020 - «Ռոբերտ Ամիրխանյան․ Սիրտն իմ»
 2021 - «Գուրգեն Մուշեղյան․ Տարածության հարմոնիա»
2021 - «Զուլալի»
2023 - «Գեղեցիկ դադարից առաջ․ Օհան Դուրյան»
2024 - «Դավիթի այգին» (վավերագրական)

 Մրցանակներ 
 2012 - «ՏԵֆի համագործակցություն» – Հատուկ մրցանակ
 2018 - «ՏԵֆի համագործակցություն» – Հատուկ մրցանակ
 2022 - Կինոն առանց խոչընդոտների – «Լավագույն ֆիլմ երեխաների մասին» (Զուլալի)
 2023 - Festival Universine Nantes – «Հանդիսատեսի համակրանք» (Զուլալի)
 2023 - Orvinio կինոփառատոն – «Լավագույն միջազգային ֆիլմ» (Զուլալի)

 Ծանոթագրություններ 

 Արտաքին հղումներ 
Հայկ Օրդյան․ Վերադարձել եմ
Հայկ Օրդյանի անհատական էջը IMDb.com կայքում
Օրդեր ֆիլմ փրոդաքշն կինոընկերության պաշտոնական կայք

Կատեգորիա:1978 ծնունդներ
Կատեգորիա:Երևան քաղաքում ծնվածներ
Կատեգորիա:Հայ կինոարտադրողներ
Կատեգորիա:Հայ պրոդյուսերներ
Կատեգորիա:Հայ ռեժիսորներ
Կատեգորիա:Հայկական կինեմատոգրաֆիա